V Evropskem avtomobilističnem prvenstvu je dosegel dve uvrstitvi na stopničke, tretji mesti na Veliki nagradi Italije v sezoni 1935 in na domači Veliki nagradi Nemčije v sezoni 1939, kjer je vodil do okvare na vžigu, ki ga je prisilila v dodaten postanek v boksih. V Formuli 1 je nastopil na Veliki nagradi Italije v sezoni 1950, Veliki nagradi Nemčije v sezoni 1951 in Veliki nagradi Nemčije v sezoni 1952, toda na vseh treh dirkah je odstopil. Od junija 2007 do smrti maja 2012 je bil najstarejši še živeči dirkač Formule 1.